पाएं अपने शहर की ताज़ा ख़बरें और फ्री ई-पेपरडाउनलोड करें
क्राइसिस मैनेजमेंट ग्रुप मंगलवार को बैठेगा। उसकी बैठक में लॉकडाउन का फैसला हो सकता है। दरअसल, प्रदेश में कोरोना की भयावहता बढ़ती जा रही है। कई जिम्मेदार स्तरों से यह बात सामने आई है कि कोरोना की बेकाबू सी स्थिति में लॉकडाउन ही उसकी रोकथाम का कारगर उपाय है।
इधर, सोमवार को मुख्यमंत्री नीतीश कुमार ने राजधानी पटना का जायजा लिया। फिर, बड़े अफसरों के साथ बैठक में कोरोना और इसके हालात से जुड़े सभी पहलुओं की समीक्षा की। उन्होंने अफसरों से कहा कि कोरोना पीड़ितों के इलाज में किसी प्रकार की कोताही न हो। उनकी जरूरतों को पूरा करने में पूरी तत्परता रहे। हर हाल में ऑक्सीजन व दवा की आपूर्ति सुनिश्चित कराई जाए।
कोविड प्रोटोकॉल का सख्ती से पालन हो
मुख्यमंत्री ने कहा-अनावश्यक घर से बाहर निकलने वालों पर नजर रखी जाए। पुलिस-प्रशासन कोविड प्रोटोकॉल का सख्ती से पालन कराएं। मुख्यमंत्री का काफिला बेली रोड, दानापुर, दीघा, गांधी मैदान, कंकड़बाग, करबिगहिया, डाकबंगला चौराहा आदि इलाकों में गया। उन्होंने कोविड प्रोटोकॉल, गाइडलाइन व घोषित पाबंदियों से जुड़ी स्थितियों को देखा। बाजार, सब्जी मार्केट पर खास निगाह रही।
सख्त हुई पाबंदियां मगर बढ़ता जा रहा कोरोना
बीते 29 अप्रैल को पहले से जारी पाबंदियां और सख्त की गईं। 4 बजे सभी दुकानें बंद हो जाती हैं। स्कूल, कॉलेज, कोचिंग तथा सार्वजनिक जुटान के कमोबेश तमाम स्थान बंद हैं। सरकारी दफ्तरों का समय व उपस्थिति घटाई गई। होटलों में बैठकर खाने पर पाबंदी की गई। ऐसी ढेरों पाबंदियां लागू हैं। सार्वजनिक आयोजन तथा धार्मिक स्थानों में प्रवेश आदि को प्रतिबंधित किया गया। मगर इन सबके बीच कोरोना लगातार बढ़ता ही गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn